Basappa Danappa Jatti

Basappa Danappa "B. D." Jatti (Savalagi, Jamakhandi, 1912ko irailaren 10a – Bangalore, 2002ko ekainaren 7a) indiar abokatu eta politikaria izan zen. Indiako behin-behineko presidentea izan zen 1977ko otsailaren 11tik uztailaren 25era.

Jattik PB High School Jamkhandi-ren ikasi zuen eta Rajaram College-ko Bachelor of Arts gradua eta Kolhapur hiriko Sykes Law College-ko zuzenbideko gradua lortu zituen. Jamkhandin abokatu aritu zen denbora batez, 1940an bertako udal gobernuko kide eta ondoren presidente izendatu zuten arte 1945ean. Jamkhandi estatuko legealdiko kide hautatu zuten, eta gero ministro eta ministro nagusi.

Jattik harreman adeitsuak izan zituen agintean zegoen maharajarekin eta estatua Indiako Batasunean sartzeaz arduratu zen. 1948ko maiatzaren 8an Jamkhandi Bombay estatuan sartu ondoren, Jatti berriro abokatu lanetan hasi zen.

Geroago, Jatti Bombay estatuko biltzar legegileko kide hautatu zuten eta ministro nagusiaren idazkari izendatu zuten. 1952ko hauteskundeen ondoren estatuko Osasun ministro izendatu zuten.

Ondoren, Mysore estatuko biltzar legegileko kide eta 1961ean onartutako legea prestatu zuen nekazaritza erreformako batzordeko presidentea izan zen. 1959tik 1962ra Jatti Mysore estatuko ministro nagusia izan zen. 1962ko hautaketaren ondoren kargua utzi zuen gehiengoa lortu ez zuelako.

1968tik 1972ra Pondicherryko gobernadorea izan zen, eta 1972tik 1974ra Orissako gobernadorea. 1974an Indiako presidenteorde hautatu zuten, 662 hautesletik 521 botorekin. 1974ko abuztuaren 31n karguaz jabetu zen.

Jatti Indiako behin-behineko presidente bihurtu zen 1977ko otsailaren 11n, Fakhruddin Ali Ahmed presidentea hil ondoren. 1977ko hauteskundeen ondoren, martxoan larrialdi egoera ezeztatu zuen eta martxoaren 24an [[Morarji Desai] lehen ministro karguaren zina egin zuen. 1977ko apirilean gobernuaren gomendioari jarraitu zion eta hauteskundeak deitu zituen [[Indiako Kongresu Nazionala] alderdiak gobernatutako estatuetan. 1977ko uztailaren 25ean Neelam Sanjiva Reddy presidente berriari eman zion kargua.

Jatti oso gizon erlijiosoa izan zen eta Basava Samithi erakundea sortu zuen Basaveshwararen predikuak zabaltzeko.

Jattik I'm My Own Model izeneko autobiografia idatzi zuen. 2002an hil zen eta 2012an bere jaiotzaren mendeurrena ospatu zen.

 Erreferentziak 

 Kanpo estekak 

Kategoria:Indiako hinduak
Kategoria:Indiako abokatuak
Kategoria:Indiako lehendakariak
Kategoria:Bangaloren hildakoak
Kategoria:Minbiziak hildakoak